Diari Oficial de la Generalitat Valenciana


Sumari del DOGV 8305, del 29-05-2018 (2018/5221)

RESOLUCIÓ de 23 de maig de 2018, de la consellera de Sanitat Universal i Salut Pública, sobre publicació del règim retributiu del personal laboral subrogat del Departament de Salut de la Ribera.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/5221


Data del document
:   23-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * productivitat
    * carrera professional
    * remuneració del treball
    * concurs administratiu
    * professió sanitària
    * jornada de treball

RESOLUCIÓ de 23 de maig de 2018, de la consellera de Sanitat Universal i Salut Pública, sobre publicació del règim retributiu del personal laboral subrogat del Departament de Salut de la Ribera. [2018/5221]  
La disposició addicional primera del Decret 22/2018, de 23 de març, del Consell, pel qual es regulen els efectes de l'extinció del contracte de gestió de servei públic per concessió del Departament de Salut de la Ribera, en matèria de personal, indica que, a efectes de publicitat i transparència, es publicarà per acord del Consell el règim retributiu derivat de la subrogació del personal de Ribera Salut II, UTE, Llei 18/1982, que inclourà, no solament les taules retributives contingudes en el conveni col·lectiu, corresponents a 2018, sinó també, la resta de conceptes retributius d'aplicació al personal subrogat amb independència de la seua posterior modificació pels procediments legals oportuns.  
  
En l'Acord de 23 de març de 2018, del Consell, sobre publicació del règim retributiu del personal en procés de subrogació com a conseqüència de l'extinció del contracte de gestió de servei públic per concessió del Departament de Salut de la Ribera, es van publicar les taules retributives incloses en el IV Conveni col·lectiu de treball de l'empresa Ribera Salut II, UTE, Llei 18/1982 (disposició primera de l'Acord), així com les retribucions no recollides en aquest conveni i que porten causa de condicions derivades dels contractes individuals de treball, de la realització d'una determinada activitat addicional o d'acords relacionats amb l'exercici de determinats llocs, es mantindran una vegada produïda la subrogació (disposició segona de l'Acord).  
  
De la informació que disposa aquesta conselleria a data de la present resolució, obtinguda de les certificacions i informes remesos per l'empresa concessionària al llarg del procés de reversió (01.04.2017 a 31.03.2018) i verificada en les nòmines dels exercicis 2016, 2017 i primer trimestre de 2018, i a fi de complementar l'Acord de 23 de març de 2018, del Consell, procedeix publicar els imports corresponents a les retribucions no incloses en el conveni col·lectiu IV anteriorment indicat.  
  
Per això, d'acord amb la competència que m'atribueix la disposició final del Decret 22/2018, de 23 de març, resolc:  
  
Publicar en el Diari Oficial de la Generalitat Valenciana els imports ja certs, meritats el mes d'abril i que deuen ser abonats el mes de maig i successius en tant no es modifiquen, corresponents a les retribucions no incloses en el conveni col·lectiu IV anteriorment indicat i que figuren com a annex I i II d'aquesta resolució.  
  
València, 23 de maig de 2018.- La consellera de Sanitat Universal i Salut Pública: Carmen Montón Giménez.  
  
  
  
ANNEX I  
Incentius per a primària  
  
Abonament d'incentius lligats al compliment de determinats objectius, en tant no es modifiquen aquests. Tenint en compte que la gestió directa del Departament de Salut de la Ribera es va realitzar amb data 1 d'abril de 2018, i que els objectius no han patit modificació fins al moment, procedeix mantindre els establits per l'entitat concessionària.  
  
D'acord amb la informació que es disposa sobre el sistema d'incentius del Departament de Salut de la Ribera per a l'àrea de primària facilitat per l'entitat concessionària i verificat en les nòmines dels exercicis 2016, 2017 i primer trimestre de 2018, el personal mèdic d'atenció primària percebia i ha de continuar percebent determinats imports mensuals a compte de l'incentiu que els corresponga, una vegada analitzat el compliment dels objectius, amb caràcter anual.  
  
Atès que les esmentades quanties s'han d'abonar proporcionals als dies efectivament treballats i a la jornada realitzada, la meritació del pagament a compte es produeix a mes vençut.  
Les quantitats a compte que, amb caràcter mensual, estan establides en el vigent sistema d'incentius per a primària són les següents:  
  
Servei Pagaments  
a compte  
indefinits Pagaments  
a compte  
eventuals  
METGE COF 400,00 - 170,00 -  
METGE EAP 400,00 - 272,85 -  
METGE EAP/PAC 320,00 - 218,28 -  
METGE PEDIATRIA PRIMÀRIA 400,00 - 272,85 -  
METGE REHABILITACIÓ 500,00 - 319,32 -  
METGE ATENCIÓ CONTINUADA 250,00 - 170,53 -  
COORDINADOR SERVEI REHABILITACIÓ 500,00 - 319,32 -  
COORDINADOR D'ÀREA DE SALUT 400,00 - 272,85 -  
METGE EAP/POOL 400,00 - 272,85 -  
FACULTATIU DE FARMÀCIA 400,00 - -  
METGE ODONTOESTOMATOLOGIA PRIMÀRIA 858,33 - -  
  
  
  
ANNEX II  
Altres retribucions variables  
  
1. Manutenció del personal mèdic i infermer d'atenció primària que presta serveis d'atenció continuada (jornada complementària). S'abonen 13,89 ?/dia. Aquest concepte s'abonarà amb càrrec al capítol I i amb inclusió en les corresponents nòmines.  
2. Guàrdies de supervisor/responsables de dissabtes: els supervisors realitzen set hores els dissabtes. L'import que cobren és igual al del complement de productivitat que recull l'Acord del Consell, de 23 de març, que són 12,02 - per les hores que realitzen.  
3. Guàrdies supervisor/responsables diumenges i festius:  
Si la guàrdia la realitza un supervisor general: guàrdia de 17 hores a 1,7 - l'hora.  
Si la guàrdia la realitza un supervisor no general: guàrdia de 7 hores a 15,63 - hora.  
4. Guàrdies de perfusionista: aquest personal realitza el seu treball de forma similar a l'atenció continuada, en la seua modalitat localitzada del personal estatutari, de manera que estan localitzats tot el mes les 24 hores del dia (a repartir entre els 2 perfusionistes). Del total d'hores localitzades, es resta 160 hores que són les que per contracte han de realitzar i la diferència s'abonen a 3,62 - l'hora.  
5. Necròpsies: en el cas que els tècnics d'anatomia patològica hagen de realitzar-les fora de la seua jornada ordinària, se li paguen a 60,10 ?.  
  
6. Intervenció vascular: en el cas d'una intervenció vascular urgent fora de la jornada ordinària, se li ha de pagar al personal d'infermeria 300 - per cada intervenció i al personal facultatiu 600 - per cada intervenció.  
7. Atenció domiciliària pels fisioterapeutes: s'hauran d'abonar 23,58 - per cada visita (no més de quatre al mes).  
8. Despeses desplaçament unitat d'hospitalització a domicili (UHD): es paga en nòmina 0,24 ?/km.  
9. Despeses desplaçament resta treballadors excepte UHD: es paga en nòmina a 0,19 ?/km.  
10. Explantació d'òrgans: els incentius per participació en les explantacions segueixen el mateix procediment que l'establert per al personal estatutari.  
11. Explantació de còrnies: s'hauran de pagar 636,86 - a la persona facultativa d'oftalmologia i 330 - a repartir entre el personal d'infermeria participant.  
12. Coordinació de trasplantaments: la quantia és de 5.904 - anuals a repartir entre els coordinadors nomenats. El pagament s'efectua per dotzenes parts i amb caràcter mensual.  
13. Assajos clínics: l'import es pacta en contracte amb el proveïdor. La distribució és del 67 % per a l'equip investigador, 6 % per a l'equip de farmàcia i el 27 % restant per a la Conselleria de Sanitat Universal i Salut Pública. Es paga als integrants de l'equip que ha realitzat l'assaig quan es té constància que s'ha cobrat del proveïdor.  
  
14. Guàrdies localitzades d'infermeria d'unitat d'hospitalització a domicili (UHD): realitzen 6 hores diàries de dilluns a diumenge (festius no) a 8,51 ?/hora.